पाएं अपने शहर की ताज़ा ख़बरें और फ्री ई-पेपरडाउनलोड करें
जिले में दिन प्रतिदिन बढ़ रहे कोरोना संक्रमण के कारण सदर अस्पताल में मरीज के इलाज में परेशानी शुरू हो गई है। अस्पताल प्रबंधन ने स्वास्थ्य कर्मियों व अन्य मरीजों को संक्रमण से बचाने के लिए सदर अस्पताल में इलाज के लिए आने वाले संदिग्ध के साथ ही सभी मरीजों का कोरोना जांच अनिवार्य कर दिया है। ताकि संक्रमित मरीज से अस्पताल में तैनात स्वास्थ्यकर्मियों को बचाया जा सके। ऐसे में आम मरीज को भी संक्रमित व संदिग्ध की तरह ही परेशानी हो रही है। संक्रमित व संदिग्ध मरीजों की तरह ही आम मरीज को भी आम मर्ज के इलाज के लिए रजिस्ट्रेशन व कोरोना जांच संबंधित प्रक्रिया को पूरा करने में काफी परेशानी हो रही है।
अस्पताल प्रबंधन ने इलाज के लिए सभी लोगों का कोरोना जांच तो अनिवार्य कर दिया है। मगर संदिग्ध, संक्रमित आम मरीज का रजिस्ट्रेशन व जांच के लिए अभी तक अलग व्यवस्था नहीं किया है। आम मरीज को भी संदिग्ध व संक्रमित मरीज के साथ ही रजिस्ट्रेशन व कोरोना जांच के लिए एक साथ कतारबद्ध होकर अपना जांच व रजिस्ट्रेशन कराना पड़ रहा है। एक ओर अस्पताल प्रबंधन ने अपने स्वास्थ्य कर्मियों को संक्रमण से बचाने के लिए कोरोना जांच अनिवार्य किया तो वहीं दूसरी ओर आम मरीज को संक्रमित व संदिग्ध मरीज के साथ ही कोरोना संक्रमण के बीच ढकेल दिया है।
संदिग्ध व संक्रमित मरीज के साथ ही आम मरीज को इलाज के लिए रजिस्ट्रेशन व कोरोना जांच में घंटों समय लग रहा है। ज्ञात हो कि कोरोना संक्रमण के दौर में ग्रामीण क्षेत्र सहित शहरी इलाकों के लगभग सभी बड़े निजी अस्पताल में मरीजों का इलाज लगभग बंद हो गया है। जिसके कारण लोग चाहकर भी निजी अस्पताल में अपना इलाज नहीं करा पा रहे हैं। मजबूरन उन्हें सदर अस्पताल आना पड़ रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn